KINNITATUD
Tallinna Loomaaia direktori 16.08.2022
käskkirjaga number 1-1/52
Lisa 1

TALLINNA LOOMAAIA LOODUSKOOLI 
HUVIRINGIDE ARVELDAMISE KORD 2022/2023

1.	Tallinna Loomaaia huviringid toimuvad 1. oktoobrist kuni 31. maini üks kord nädalas à 1,5 tundi (kaks akadeemilist tundi) või kaks korda kuus à 3 tundi (neli akadeemilist tundi). Loomaaia noorteklubi toimub kaks korda kuus à 1,5 tundi (kaks akadeemilist tundi).
2.	Riiklikel pühadel ja koolivaheaegadel tunde ei toimu.
3.	Tallinna Loomaaia looduskooli huviringi kuutasu on olenevalt huviringist kas 20, 25 või 30 eurot, sh käibemaks 20%.
3.1	Huviringid, mille kuutasu on 20 eurot: Loomasõprade ring, Zooloogia, Ornitoloogia, Putukaring, Noored loodusuurijad, Loodufoto- ja video ring ning Loomaaia noorteklubi.
3.2	Huviringid, mille kuutasu on 25 eurot: Looduse laboratoorium ja Animalistika (õpilastele).
3.3	Huviring, mille kuutasu on 30 eurot: Animalistika (täiskasvanutele).
4.	Õppetöö eest tasutakse järgnevalt:
4.1	Ringitunni kuutasu tasutakse loomaaia poolt esitatud arve alusel iga kuu 20. kuupäevaks. 
4.2	Õppetööst loobumise avaldus tuleb saata loomaaia kontaktisiku meiliaadressile hiljemalt õppetööst loobumisele eelneva kuu 25. kuupäevaks.
4.3	Arvestust peetakse kuupõhiselt ja üksikuid tunde ei arvestata. 
4.4	Huviringi õpilane (v.a täiskasvanute Animalistikas osaleja) saab endale fotoga liikmekaardi, mis tagab talle vaba sissepääsu loomaaeda õppeaasta jooksul loomaaia lahtiolekuaegadel, k.a suvel, kui õpilane on tasunud huviringide õppemaksu.

(allkirjastatud digitaalselt)

Tiit Maran
direktor